wickkiey/tamil-wikipedia-markdown huggingface dataset:
# கிராகுபிகா



***கிராகுபிகா*** (*Gracupica*) என்பது *சுடுருனிடே* குடும்பத்தில் உள்ள ஆசியப் பறவைகளின் பேரினமாகும். இது சில நேரங்களில் *இசுடர்னசு* அல்லது *இசுடுர்னியா*வுடன் இணைக்கப்படுகிறது.  

## வகைப்பாட்டியல்
*கிராகுபிகா* பேரினமானது 1831ஆம் ஆண்டில் பிரெஞ்சு இயற்கை ஆர்வலர் ரெனே லெசன் என்பவரால் அறிமுகப்படுத்தப்பட்டது. இது கருப்பு கழுத்து சூறைக்குருவிக்கு இடமளிக்கிறது. இது இப்பேரினத்தின் மாதிரி இனமாகும். பேரினப் பெயர் இலத்தீன் சொல்லான *கிராகுலசு* அதாவது "சாம்பல் தலைக் காகம்" மற்றும் "கருப்பு வெள்ளைக்குருவி" என்று பொருள்படும் *பிகாவுடன்* இணைத்து உருவானது.  

### சிற்றினங்கள்
இந்தப் பேரினத்தில் நான்கு சிற்றினங்கள் உள்ளன.  
| *கிராகுபிகா நிக்ரிகோலிசு* | கருப்பு பட்டை மைனா | புரூணே, கம்போடியா, சீனா, லாவோஸ், மியான்மர், தாய்லாந்து, வியட்நாம் |
| --- | --- | --- |
| *கிராகுபிகா காண்ட்ரா* | ஆசியக் கருப்பு வெள்ளை நாகணவாய் | இந்திய துணைக்கண்டம் |
| *கிராகுபிகா பிளவெரி* | சியாமிய கருப்பு வெள்ளை மைனா | தென்கிழக்கு ஆசியாவின் பிரதான நிலப்பகுதி |
| *கிராகுபிகா ஜல்லாக்* | சாவகம் கருப்பு வெள்ளை மைனா | தெற்கு சுமாத்திரா, சாவகம், பாலி |
2021ஆம் ஆண்டு நடத்தப்பட்ட ஆய்வில்*,* *கி* . *கான்ட்ரா* எனும் இந்தியக் கருப்பு வெள்ளை மைனா சிற்றினம் 3 வேறுபட்ட துணைச்சிற்றினங்களின் கூட்டமைப்பினைக் கொண்டதாகக் கண்டறியப்பட்டது. இவை மியான்மர், சீனாவின் யுன்னான் உள்ளிட்ட இந்தியத் துணைக்கண்டப்பகுதியில் வாழ்கின்றன. சியாமிசு கருப்பு வெள்ளை மைனா தாய்லாந்து மற்றும் கம்போடியாவில் இருந்தும், (*கி. பிளவ்வரி*) இந்தோனேசியாவின் சாவகம் மற்றும் பாலியிலிருந்தும் வரலாற்று ரீதியாக அறியப்பட்ட சாவகம் கருப்பு வெள்ளை மைனா (*கி. ஜல்லா*) இயலிடத்தில் அற்றுவிட்ட இனம் *கி. கான்ட்ரா*வின் பிற துணைச்சிற்றினங்களாகும். பன்னாட்டுப் பறவையியல் மாநாடு இந்த முடிவுகளை ஏற்றுக்கொண்டுள்ளது.
# 3-ஐதராக்சிபிக்கோலினிக்கு அமிலம்



**3-ஐதராக்சிபிக்கோலினிக்கு அமிலம்** (*3-Hydroxypicolinic acid*) என்பது C<sub>6</sub>H<sub>5</sub>NO<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். பிக்கோலினிக் அமில வழிப்பெறுதியான இச்சேர்மம் பிரிடீன் குடும்பத்தில் இடம்பெறுகிறது. 3-ஐதராக்சிபிரிடீன்-2-கார்பாக்சிலிக்கு அமிலம் என்ற பெயராலும் அடையாளப்படுத்தப்படுகிறது. பொருண்மை அலைமாலை அளவியல் பகுப்பாய்வில் திசுக்கூழ்-உதவி சீரொளி சிதைவு/அயனியாக்கம் என்ற அயனியாக்க நுட்பத்தில் உட்கருவன்களுக்கான திசுக்கூழாக இது பயன்படுத்தப்படுகிறது.
# இருகுளோரோபிரிடின்

**இருகுளோரோபிரிடின்கள்** (*Dichloropyridines*) என்பவை Cl<sub>2</sub>C<sub>5</sub>H<sub>3</sub>N என்ற மூலக்கூற்று வாய்பாடைக் கொண்ட கரிமச் சேர்மங்களைக் குறிக்கும். இச்சேர்மங்களில் ஒரு பிரிடின் வளையம் இரண்டு குளோரைடுகளால் பதிலீடு செய்யப்பட்டிருக்கும். இதே மூலக்கூறு வாய்பாட்டில் ஆறு மாற்றியங்கள் அறியப்படுகின்றன. வெண்மையாகவோ அல்லது நிறமற்றோ காணப்படும் இச்சேர்மங்கள் பெரும்பாலும் அறை வெப்பநிலையில் திண்மமாகக் காணப்படுகின்றன.  

**இருகுளோரோபிரிடினின் மாற்றியங்கள்**

| பெயர் | பதிவு எண் | உருகு நிலை (°செல்சியசு) |  |
| --- | --- | --- | --- |
| 2,3-இருகுளோரோபிரிடின் | 2402-77-9 | 203–204 |  |
| 2,4-இருகுளோரோபிரிடின் | 26452-80-2 | -1 |  |
| 2,5-இருகுளோரோபிரிடின் | 16110-09-1 | 193–194 |  |
| 2,6-இருகுளோரோபிரிடின் | 2402-78-0 | 211–212 |  |
| 3,4-இருகுளோரோபிரிடின் | 55934-00-4 | 22–24 |  |
| 3,5-இருகுளோரோபிரிடின் | 2457-47-8 | 178–179 | } |
# பிரிடின்-3-கார்பால்டிகைடு



**பிரிடின்-3-கார்பால்டிகைடு** (*Pyridine-3-carbaldehyde*) என்பது C<sub>5</sub>H<sub>4</sub>NCHO  
என்ற மூலக்கூற்று வாய்பாடைக் கொண்ட ஒரு கரிமச் சேர்மமாகும். நிக்கோட்டினால்டிகைடு என்ற பெயராலும் இச்சேர்மம் அழைக்கப்படுகிறது. ஒரே அணு எண்ணிக்கையும் வெவ்வேறு கட்டமைப்பும் கொண்ட சாத்தியமுள்ள மூன்று பிரிடினால்டிகைடுகளில் இதுவும் ஒன்றாகும். பிரிடின்-2-கார்பால்டிகைடு, பிரிடின்-4-கார்பால்டிகைடு ஆகியன மற்ற இரண்டு மாற்றியங்களாகும். இது நிறமற்ற ஒரு திரவமாகும். இது வணிக ரீதியாக பெரும்பாலும் கிடைக்கிறது. நிகோடினோ நைட்ரைல் சேர்மத்திலிருந்து பிரிடின்-3-கார்பால்டிகைடு தயாரிக்கப்படுகிறது. மாற்றாக, தொடர்புடைய ஆல்ககாலை உயிர்வளிநாட்ட ஆக்சிசனேற்றம் செய்தும் இதை தயாரிக்கலாம்.  

## பாதுகாப்பு
தோல் மீது பட்டால் பிரிடின்-3-கார்பால்டிகைடு கடுமையான எரிச்சலை உண்டாக்கும்.
# இராணியின் பலியாட்டம்


சதுரங்கத்தில், **இராணியின் பலியாட்டம்** (*Queen's Gambit*) என்பது பின்வரும் நகர்த்தல்களுடன் தொடங்கும் ஒரு சதுரங்கத் திறப்பு ஆகும்.:  
:1. d4 d5  
:2. c4  

இது பழமையான திறப்புகளில் ஒன்றாகும், இன்றும் பொதுவாக விளையாடப்படுகிறது. இது பாரம்பரியமாக ஒரு *சூதாட்டமாக* விவரிக்கப்படுகிறது, ஏனெனில் வெள்ளை சி-சிப்பாயைத் தியாகம் செய்வதாக தோன்றுகிறது; இருப்பினும், இது ஒரு தவறான பெயராகக் கருதப்படலாம், ஏனெனில் கருப்பு ஒரு பாதகத்தை ஏற்படுத்தாமல் சிப்பாயைத் தக்க வைத்துக் கொள்ள முடியாது.  

## பலியாட்டத்தை ஏற்றுக்கொள்ளல்
:2 c4 dxc4  

:3 e3 b5  

:4 a4 c6  

:5 pxb5 pxb5  

:6 qf3 Nc6  

:7 QxNc6+ Bd7
# 2024 லிடோ கடற்கரை தாக்குதல்



**2024 லிடோ கடற்கரை தாக்குதல்** (*2024 Lido Beach attack*) என்பது ஆகஸ்ட் 2,2024 அன்று, சோமாலியா தலைநகரான முக்தீசூவில் உள்ள லிடோ கடற்கரையில் அல்-சபாப் என்ற தற்கொலை குண்டுதாரி தாக்கிய நிகழ்வைக் குறிக்கிறது. இந்தத் தாக்குதல் தற்கொலைக் குண்டுவெடிப்புடன் தொடங்கியது, அதைத் தொடர்ந்து ஒரு உணவு விடுதிக்குள் பெருமளவிலான துப்பாக்கிச் சூடு நடந்தது. குண்டு வெடிப்பு மற்றும் துப்பாக்கிச் சூடு கடற்கரைக்கு அருகிலுள்ள ஒரு உணவகத்தை உலுக்கியது, அப்பகுதியில் உள்ள உணவகங்கள் மற்றும் தங்கும் விடுதிகள் குறிவைக்கப்பட்டன. கடற்கரையைப் பார்த்தவாறு உணவருந்தும் உணவு விடுதிக்கு அருகே ஒரு தற்கொலை குண்டுதாரி வெடிபொருளை வெடிக்கச் செய்தார், இதனால் குறைந்தது 20 பேர் கொல்லப்பட்டனர் மற்றும் டஜன் கணக்கானோர் காயமடைந்தனர்.  

## பின்னணி
லிடோ கடற்கரை முக்தீசூவில் உள்ள ஒரு பிரபலமான இடமாகும், குறிப்பாக வெள்ளிக்கிழமை இரவுகளில் சோமாலியர்கள் தங்கள் வார இறுதியில் மகிழ்விக்க கூடுகிறார்கள். இந்தப் பகுதி இதற்கு முன்பு அல்-ஷபாப் தீவிரவாதிகளால் குறிவைக்கப்பட்டுள்ளது. இதற்கு முன்னர் மிக சமீபத்திய தாக்குதல் ஜூன் 2023 இல் ஒன்பது பேர் கொல்லப்பட்டனர்.  

## தாக்குதல்
வெள்ளிக்கிழமை இரவு மக்கள் மகிழ்ச்சியாக இருந்தபோது நெரிசலான லிடோ கடற்கரையில் தற்கொலை குண்டுதாரியால் குண்டு வெடிப்பு ஏற்பட்டது. குண்டுவெடிப்புக்குப் பிறகு, அடையாளம் தெரியாத எண்ணிக்கையிலான அல்-ஷபாப் துப்பாக்கிதாரிகள் கடற்கரைக்கு அருகிலுள்ள ஒரு உணவகத்தைத் தாக்கி, சீரற்ற முறையில் மக்களை சுட்டுக் கொன்றனர். பாதுகாப்பு படையினர் துப்பாக்கிச் சூட்டில் ஈடுபட்டனர், சில போராளிகளைக் கொன்றதாகக் கூறப்படுகிறது.  

### விளைவு
வெடிபொருட்கள் நிரம்பிய வாகனத்தை பாதுகாப்புப் படையினர் பாதுகாப்பாக செயலிழக்கச் செய்தனர். இந்தத் தாக்குதலில் 30 பேர் கொல்லப்பட்டனர் மற்றும் குறைந்தது 150 பேர் காயமடைந்தனர். தாக்குதலின் போது ஐந்து தாக்குதல்தாரிகள் கொல்லப்பட்டனர், அவர்களில் ஒருவர் தன்னைத்தானே வெடிக்கச் செய்தவர் ஆவார். இவர், மொத்தம் ஆறு தாக்குதல்தாரிகளுடன் தொடர்பு கொண்டிருந்தார்.
# துனித் வெல்லாளகே


**துனித் வெல்லாளகே** (*Dunith Nethmika Wellalage*, பிறப்பு: 9 சனவரி 2003) ஒரு தொழில்முறை இலங்கைத் துடுப்பாட்ட வீரர் ஆவார். இவர் சூன் 2022 இல் இலங்கை தேசிய அணிக்காக பன்னாட்டுப் போட்டிகளில் அறிமுகமானார். மொறட்டுவை புனித செபத்தியன் கல்லூரியிலும், மருதானை புனித யோசேப்புக் கல்லூரியிலும் கல்வி பயின்றார்.  

## உள்ளூர்ப் போட்டிகளில் பங்கேற்பு
2022 சூலையில், யாழ்ப்பாணம் கிங்சு அணியில் சேர்ந்து லங்கா பிரிமியர் லீக்கின் மூன்றாவது பதிப்பில் விளையாடினார். 2024 இல் வங்காளதேச பிரிமியர் தொடரில் போர்ச்சூன் பரிசால் அணியிலும் விளையாடி வருகிறார்.  

## பன்னாட்டுப் போட்டிகள்
சனவரி 2022 இல், மேற்கிந்தியத் தீவுகளில் 2022 ஐசிசி 19-இற்குட்பட்டோருக்கான துடுப்பாட்ட உலகக்கிண்ணத்திற்கான இலங்கை அணியின் தலைவராக வெல்லாலகே நியமிக்கப்பட்டார். இச்சுற்றில் இலங்கையின் தொடக்க ஆட்டத்தில், வெல்லாளகே ஐந்து இலக்குகளை வீழ்த்தி, ஆட்ட நாயகனாகத் தேர்ந்தெடுக்கப்பட்டார். இச்சுற்றில், இலங்கையின் அடுத்த போட்டியில், இவர் மற்றொரு ஐந்து இலக்குகளை எடுத்து, போட்டியின் நாயகனாக மீண்டும் தேர்ந்தெடுக்கப்பட்டார். தென்னாப்பிரிக்காவிற்கு எதிரான இலங்கையின் சூப்பர் லீக் அரையிறுதிப் போட்டியில், வெல்லாளகே 113 ஓட்டங்களை எடுத்தார். 19-வயதுக்குட்பட்ட துடுப்பாட்ட உலகக்கிண்ணத்தில் சதம் அடித்த இலங்கை அணியின் முதல் தலைவர் என்ற பெருமையைப் பெற்றார். 19 வயதுக்குட்பட்டோருக்கான உலகக் கிண்ணச் சுற்றில், பதினேழு தடவை ஆட்டமிழக்கச் செய்து, முன்னணி இலக்கு வீழ்த்தாளராக முடித்தார்.  

2022 மே மாதத்தின் பிற்பகுதியில், இலங்கையின் ஒரு நாள் பன்னாட்டு அணியில், ஆத்திரேலியாவுக்கு எதிரான தொடரில் இடம் பெற்றார். 2022 சூன் 14 அன்று இலங்கைக்காக ஆத்திரேலியாவுக்கு எதிராக தனது பன்னாட்டு ஒருநாளில் அறிமுகமானார். அடுத்த மாதம், ஆத்திரேலியாவுக்கு எதிரான இரண்டாவது போட்டிக்கான இலங்கையின் தேர்வு அணியில் சேர்க்கப்பட்டார்.  

சூலை 2022 இல், பாக்கித்தானுக்கு எதிரான தொடருக்காக இலங்கையின் தேர்வு அணியில் இடம் பெற்றார். 2022 சூலை 24 அன்று, பாக்கித்தானுக்கு எதிராக இலங்கைக்காக தனது முதலாவது தேர்வுப் போட்டியில் அறிமுகமானார்.  

2024 மே மாதத்தில், 2024 ஐசிசி ஆண்கள் இருபது20 உலகக்கிண்ணத் தொடரில் விளையாட அழைக்கப்பட்டார்.
# பிரிடின்-4-கார்பால்டிகைடு



**பிரிடின்-4-கார்பால்டிகைடு** (*Pyridine-4-carbaldehyde*) என்பது C<sub>5</sub>H<sub>4</sub>NCHO என்ற மூலக்கூற்று வாய்பாடைக் கொண்ட ஒரு கரிமச் சேர்மமாகும். நிக்கோட்டினால்டிகைடு என்ற பெயராலும் இச்சேர்மம் அழைக்கப்படுகிறது. ஒரே அணு எண்ணிக்கையும் வெவ்வேறு கட்டமைப்பும் கொண்ட சாத்தியமுள்ள மூன்று பிரிடினால்டிகைடுகளில் இதுவும் ஒன்றாகும். பிரிடின்-2-கார்பால்டிகைடு, பிரிடின்-3-கார்பால்டிகைடு ஆகியன மற்ற இரண்டு மாற்றியங்களாகும். இது நிறமற்ற ஒரு திரவமாகும். நாட்பட்ட பிரிடின்-4-கார்பால்டிகைடு மாதிரிகள் மஞ்சளாகவும் பழுப்பாகவும் காணப்படுகின்றன. அரோமாட்டிக் ஆல்டிகைடுகள் ஈடுபடும் குறைத்துச் சிதைக்கும் அமீனேற்றம், சிஃப் காரம் உருவாதல் வினைகள் உட்பட அனைத்து வினைகளிலும் இதுவும் ஈடுபடுகிறது. பிரோலுடன் சேர்ந்து வினைபுரியும் போது இச்சேர்மம் ஒடுக்கமடைந்து டெட்ராபிரிடைல்போர்பிரின் என்ற பல்லினவளைய பெருவளைய சேர்மத்தைக் கொடுக்கிறது. பிரிடின்-4-கார்பால்டிகைடின் காரக்காடித்தன்மை சுட்டெண் 4.72 என அணுக்கரு காந்த இத்ததிர்வு நிறமாலையியல் சோதனை தெரிவிக்கிறது.
# கொயிச்சி தனகா



**கொயிச்சி தனகா** (Koichi Tanaka, பிறப்பு: ஆகத்து 3,1959) என்பவர் ஜப்பானிய மின் பொறியியலாளர் ஆவார், இவர் 2002 ஆம் ஆண்டில் வேதியியலுக்கான நோபல் பரிசைப் பகிர்ந்து கொண்டார், இவர் ஜான் பென்னட் ஃபென் மற்றும் குர்த் வியூத்ரிச் ஆகியோருடன் உயிரியல் பெரிய மூலக்கூறுகளின் பொருண்மை நிறமாலை நிரல் பகுப்பாய்வுகளுக்கான ஒரு புதிய முறையை உருவாக்கினார்.  

## தொடக்க கால வாழ்க்கை மற்றும் கல்வி
தனகா ஜப்பானின் டொயாமாவில் பிறந்து வளர்ந்தார், இவர் பிறந்த ஒரு மாதத்திற்குப் பிறகு இவரது தாய் இறந்தார். தனகா 1983 இல் தோஹோகு பல்கலைக்கழகத்தில் மின் பொறியியலில் இளங்கலைப் பட்டம் பெற்றார், பின்னர் இவர் *ஷிமட்சு கார்ப்பரேஷனில்* சேர்ந்தார், அங்கு இவர் பொருண்மை நிறமாலை நிரல் குறித்த ஆய்வுகளின் மேம்பாட்டில் ஈடுபட்டார்.  

## மென்மையான லேசர் உறிஞ்சுதல்

புரதம் போன்ற ஒரு பெரிய மூலக்கூறின் பொருண்மை நிறமாலையியல் பகுப்பாய்வுகளுக்கு, பகுப்பாய்வு அயனியாக்கப்பட்டு சீரொளிக் கதிர்வீச்சு மூலம் ஆவியாக்கப்பட வேண்டும். சிக்கல் என்னவென்றால், ஒரு பெரிய மூலக்கூறில் ஒரு தீவிரமான சீரொளிக் கற்றைத் துடிப்பின் நேரடிக் கதிர்வீச்சு பகுப்பாய்விற்கு உட்படும் மூலக்கூற்றை சிறிய துண்டுகளாக பிளவுபடுத்துகிறது இதன் காரணமாக மூலக்கூறு அதன் கட்டமைப்பை இழக்கிறது. 1985 பிப்ரவரியில், கிளிசராலில் உள்ள மிக நுண்ணிய உலோகத்தூள் கலவையை ஒரு நிரலாகப் பயன்படுத்துவதன் மூலம், பகுப்பாய்விற்கு உட்படும் மூலக்கூறு அதன் கட்டமைப்பை இழக்காமல் அயனியாக்கம் செய்ய முடியும் என்பதை தனகா கண்டறிந்தார். இவரது பணி 1985-ஆம் ஆண்டில் காப்புரிமை விண்ணப்பமாக தாக்கல் செய்யப்பட்டது, மேலும் காப்புரிமை விண்ணப்பம் வெளிப்படையாக அறிவிக்கப்பட்ட பின்னர், மே 1987 இல் கியோத்தோவில் நடைபெற்ற ஜப்பானின் பொருண்மை நிறமாலை அளவீட்டுக் கழகத்தின் ஆண்டு மாநாட்டில் அறிக்கை செய்யப்பட்டது, மேலும் இது மென்மையான சீரொளிச் சிதைவு (எஸ். எல். டி.) என்று அறியப்பட்டது.  

## அங்கீகாரங்கள்

- 1989-ஜப்பானின் பொருண்மை நிறமாலையியல் கழகத்தின் விருது
- 2002-வேதியியலுக்கான நோபல் பரிசு
- 2002-தோஹோகு பல்கலைக்கழகத்தில் கௌரவ முனைவர் பட்டம்
- 2003-டொயாமா மாகாணத்தின் கவுரவ குடியுரிமை
- 2003-ஜப்பானின் பொருண்மை நிறமாலையியல் கழகத்தின் சிறப்பு விருது
- 2006-ஜப்பான் அகாதமி உறுப்பினர்
# சாகுல்


**சாகுல்** (*Sahul*), அல்லது **சாகுல்-நிலம்**, **மாக்னேசியா** (*Meganesia*), **பப்புவாநிலம்** (*Papualand*) அல்லது **பாரிய ஆத்திரேலியா** (*Greater Australia*), என்பது ஆத்திரேலியா, தசுமேனியா, நியூ கினி மற்றும் அரு தீவுகளின் இன்றைய நிலப்பரப்புகளை உள்ளடக்கிய ஒரு தொல் கண்டம் ஆகும்.  

சாகுல் தென்மேற்கு பசிபிக் பெருங்கடலில், வடக்கிலிருந்து தெற்கே நிலநடுக்கோட்டிற்கும் 44-ஆவது இணை தெற்கிற்கும் இடையிலும், மேற்கிலிருந்து கிழக்கே 112, 152-ஆவது கிழக்கு நெடுவரைக்கோடுகளுக்கு இடையிலும் அமைந்திருந்தது. சாகுல் சுந்தாவிலிருந்து அதன் மேற்கே வாலேசியன் தீவுக்கூட்டத்தால் பிரிக்கப்பட்டது. அதன் மிகப்பெரிய அளவில், கடல் மட்டங்கள் மிகக் குறைந்த அளவில் இருந்தபோது, ​​அது தோராயமாக 10,600,000 சதுர கிலோமீட்டர் (4,100,000 சதுர மைல்) அளவில் இருந்தது.  

கடைசிப் பனி யுகத்திற்குப் பிறகு உலக வெப்பநிலை அதிகரித்து, கடல் மட்டம் படிப்படியாக உயர்ந்து, தரைப்பாலத்தில் வெள்ளம் பெருக்கெடுத்து, நியூ கினி, தசுமேனியா ஆகியவற்றில் இருந்து ஆத்திரேலியப் பெருநிலப்பகுதியைப் பிரித்தது. நியூ கினி, ஆத்திரேலிய நிலப்பரப்பில் இருந்து ஏறத்தாழ 8,000 ஆண்டுகளுக்கு முன்பும், தசுமேனியா தோராயமாக 6,000 ஆண்டுகளுக்கு முன்பும் பிரிக்கப்பட்டது.  

சாகுல் பல்வேறு வகையான தனித்துவமான விலங்கினங்களைக் கொண்டிருந்தது, அவை சுயாதீனமாக பரிணாம வளர்ச்சியடைந்தன. குறிப்பாக சாகுலில் உள்ள அனைத்துப் பாலூட்டிகளும் பலவகையான உலாவிகள், வளைகள், தோட்டிகள் மற்றும் இரைகௌவல்கள் உட்பட பைம்மாவினங்கள் ஆகும். வௌவால்களும் கொறிணிகளும் மட்டுமே நஞ்சுக்கொடி பாலூட்டிகள் ஆகும்.  

45,000 முதல் 60,000 ஆண்டுகளுக்கு முன்பு மனிதர்கள் சாகுலில் முதன்முதலில் குடியேறியதாக மதிப்பிடப்பட்டுள்ளது, இது சுந்தாவிலிருந்து வாலேசியா வழியாகக் கடலைக் கடக்கச் செய்தது. சாகுலிலிருந்து மனிதர்கள் ஓசியானியா முழுவதும் பரவினர்.  

சாகுல் என்ற பெயர் தொல்லியலாளர்களால் பயன்படுத்தப்படுகிறது, அதே சமயம் மெகனேசியா (*Meganesia*) என்ற பெயர் விலங்கியல் ஆய்வாளர்களால் பயன்படுத்தப்படுகிறது. "பாரிய ஆத்திரேலியா" என்ற பெயரும் பயன்படுத்தப்பட்டது, ஆனால் அது "நிலப்பட ஏகாதிபத்தியம்" என்று விமர்சிக்கப்பட்டது, ஏனெனில் இது நியூ கினியின் இழப்பில் இப்போதைய ஆத்திரேலியாவாக இருக்கும் என்பதற்கு அதிக முக்கியத்துவம் அளிக்கிறது.
# ஈரெத்தில்பாதரசம்



**ஈரெத்தில்பாதரசம்** (*Diethylmercury*) என்பது C<sub>4</sub>H<sub>10</sub>Hg என்ற மூலக்கூற்று வாய்பாட்டைக் கொண்ட ஒரு கரிமச் சேர்மமாகும். நிறமற்ற நீர்மமான இது எளிதில் தீப்பற்றிக் கொள்ளும். வலிமையான நரம்பைப் பாதிக்கும் நச்சுகளில் இதுவும் ஒன்றாகும். இந்த கரிம பாதரசச் சேர்மம் சற்று இனிமையான மணம் கொண்டதாக விவரிக்கப்படுகிறது இருப்பினும் இதை கவனிக்கும் அளவுக்கு அதிகமாக புகையை உள்ளிழுப்பது ஆபத்தானதாகும். ஈரெத்தில்பாதரசம் இரசாயனம் இரத்த-மூளை தடையை கடந்து, நிரந்தர மூளை பாதிப்பை ஏற்படுத்தும். இருப்பினும், இது இருமெத்தில்பாதரசத்தை விட குறைவான நச்சுத்தன்மை கொண்டது.  

## தயாரிப்பு
எத்தில்மக்னீசியம் புரோமைடுடன் பாதரசம்(II) குளோரைடைச் சேர்த்து வினைபுரியச் செய்து ஈரெத்தில்பாதரசம் தயாரிக்கப்படுகிறது.  

:2 C<sub>2</sub>H<sub>5</sub>MgBr + HgCl<sub>2</sub> → Hg(C<sub>2</sub>H<sub>5</sub>)<sub>2</sub> + MgBr<sub>2</sub> + MgCl<sub>2</sub>  

இதைத் தவிர வேறு தயாரிப்பு முறைகளும் உள்ளன.
# சீனிவாச சக்கரவர்த்தி


**சீனிவாச சக்கரவர்த்தி** (*Srinivasa Chakravarthy*) உயிரித் தொழில்நுட்பவியல் துறையில் ஆய்வு மேற்கொண்டு வரும் ஒரு இந்திய அறிவியலாளர் ஆவார். இவர் சென்னை, இந்தியத் தொழில்நுட்பக் கழகத்தில் பேராசிரியராகப் பணியாற்றி வருகிறார். இவர் கணிதத் துறையையும் நரம்பியல் துறையையும் இணைக்கின்ற தகவல் தொடர்புத்துறை கோட்பாடுகளை நிறுவியுள்ளார். இவர் கணிப்பீட்டு நரம்பியல் துறை சார்ந்து பல ஆய்வுகளை மேற்கொண்டு வருகிறார்.  

## கல்வி மற்றும் ஆய்வுப்பணி
இவர் 1989 ஆம் ஆண்டில், சென்னை, இந்தியத் தொழில்நுட்பக் கழகத்தில் மின் பொறியியல் துறையில் பி. டெக் பட்டம் பெற்றார். 1991 ஆம் ஆண்டில் ஆஸ்டினில் உள்ள டெக்சாஸ் பல்கலைக்கழகத்தில் உயிர்மருத்துவப் பொறியிலில் முதுகலைப் பட்டம் பெற்றார். அதே பல்கலைக்கழகத்தில் 1991 முதல் 1996 முடிய உள்ள காலகட்டத்தில் மின்னியல் மற்றும் கணினியியல் துறையில் முனைவர் பட்ட ஆராய்ச்சியை மேற்கொண்டு 1996 ஆம் ஆண்டில் தனது முனைவர் பட்டத்தைப் பெற்றார். இவர் தனது முனைவர் பட்டத்திற்குப் பிந்தைய ஆய்வினை ஹியூஸ்டனில் உள்ள பேய்லெர் மருத்துவக் கல்லூரியில் நரம்பியங்கியல் துறையில் 1997 ஆம் ஆண்டில் முடித்தார்.  

இவர் இந்தி, தெலுங்கு, கன்னடம் மற்றும் தமிழ் போன்ற இந்திய மொழிகளில் கையால் எழுதப்பட்ட அமைப்புகளைப் புரிந்து கொள்ளும் ஒரு இணைய அமைப்பு முறையைக் கண்டறிந்துள்ளார். இவர் கணிப்பீட்டு நரம்பியல் மற்றும் கணிப்பீட்டு இதய இயக்க நோயியல் ஆகிய துறைகளில் ஆய்வுகளை மேற்கொண்டு வருகிறார்.  

இவரும் இவரது அணியினரும் சேர்ந்து உருவாக்கி அறிமுகப்படுத்தியுள்ள இசுபார்சு பாரதி (Sparsh Bharati) என்ற எழுத்துருவானது பார்வைக்குறைபாடு கொண்ட மாற்றுத்திறனாளிகளுக்கு ஒரு வழிகாட்டியாக அமைந்துள்ளதாக அறியப்படுகிறது. மூளையின் ஒரு பகுதியாக அமைகின்ற *பாசல் காங்லியா* பகுதியில் செல்களின் இழப்பால் ஏற்படும் பார்க்கின்சன் நோயினைக் குணப்படுத்த வழிவகை செய்யக்கூடிய ஒரு கணிப்பீட்டு நிரலாக்க மாதிரியை உருவாக்கும் செயல்திட்டத்தின் நிர்வகிப்பவராக இவர் உள்ளார். கணிப்பீட்டு நரம்பியங்கியல் ஆய்வகத்தில் இத்திட்டப்பணிக்கு உதவக்கூடிய வகையில் பார்க்கின்சன் நோய் தீர்ப்பியல் ஆய்வகம் ஒன்றினைக் கட்ட சென்னை, இந்தியத் தொழில்நுட்பக் கழகத்தில் 1972 ஆம் ஆண்டு பயின்ற மாணவர்கள் நிதிப்பங்களிப்பு செய்துள்ளார்கள்.  

## எழுதிய நூல்கள்
- *டீமிஸ்டிஃபையிங் தி பிரைன் - ஏ கம்ப்யூடேசனல் அப்ரோச்* (DEMISTIFYING THE BRAIN- A COMPUTATIONAL APPROACH)
- சார்லஸ் டார்வினின் வாழ்க்கை வரலாறு - (Autobiography Of Charles Darwin - Darwin Atmakatha)
- *கம்ப்யூடேஷனல் நியூரோசயின்ஸ் மாடல்ஸ் ஆஃப் தி பாசல் காங்லியா* (Computational Neuroscience Models of the Basal Ganglia - Cognitive Science and Technology)
# 3-குளோரோபுரோப்பனாயிக்கு அமிலம்



**3-குளோரோபுரோப்பனாயிக்கு அமிலம்** (*3-Chloropropanoic acid*) என்பது C<sub>3</sub>H<sub>5</sub>ClO<sub>2</sub> என்ற மூலக்கூற்று வாய்பாடைக் கொண்ட ஒரு கரிமச் சேர்மமாகும். ClCH<sub>2</sub>CH<sub>2</sub>CO<sub>2</sub>H என்ற அமைப்பு வாய்பாட்டாலும் இதை அடையாளப்படுத்தலாம். 3-குளோரோபுரோப்பியோனிக்கு அமிலம் என்ற பெயராலும் இது அழைக்கப்படுகிறது. வெள்ளை அல்லது நிறமற்ற திடப்பொருளாகக் காணப்படுகிறது. ஒரு மருந்தாகவும், செயற்கை இடைநிலையாகவும் பயன்படுத்தப்படுகிறது. அக்ரிலிக் அமிலத்த்தை ஐதரோகுளோரினேற்றம் செய்து 3-குளோரோபுரோப்பனாயிக்கு அமிலம் தயாரிக்கப்படுகிறது. நீரிய கரைசலில், இதன் காடித்தன்மை மதிப்பு 4.08 ஆகும்.  

3-குளோரோபுரோப்பனாயிக்கு அமிலம் அறிவியல் ஆராய்ச்சியில் பயன்படுத்தப்படுகிறது. கட்டமைப்பு ரீதியாக காமா -ஐதராக்சி பியூட்டைரிக்கு அமிலத்துடன் தொடர்புடையது மற்றும் காமா -ஐதராக்சி பியூட்டைரிக்கு அமில ஏற்பியுடன் பிணைக்கிறது. ஆனால் காமா அமினோபியூட்டைரிக்கு அமிலத்துடன் எந்தவித தொடர்பும் கொண்டிருக்கவில்லை. சில களைக்கொல்லி கலவைகளில் இது ஒரு செயலில் உள்ள பொருளாகவும் உள்ளது. அதிகப்படியான அளவு எடுத்துக் கொண்டால் மயக்கம் மற்றும் வலிப்பு ஏற்படலாம். நுண்ணுயிரேற்றம் வழிமுறையாக பாக்டீரியா மற்றும் பூஞ்சை ஆகிய இரண்டாலும் 3-குளோரோபுரோப்பனாயிக்கு அமிலத்தை உடைக்க முடியும் என்பது நிரூபிக்கப்பட்டுள்ளது.
# வேப்பத்தூர் கைலாசநாதர் கோயில்

**வேப்பத்தூர் கைலாசநாதர் கோயில்** என்பது என்பது இந்தியாவின், தமிழ்நாட்டின் சிவகங்கை மாவட்டம், மானாமதுரை வட்டம், மானாமதுரை ஊராட்சி ஒன்றியம் வேம்பத்தூரில் அமைந்துள்ள ஒரு சிவன் கோயிலாகும்.  

## அமைவிடம்
இக்கோயில் மதுரையிலிருந்து 40 கி. மீ. தொலைவில் அமைந்துள்ளது. இந்த ஊருக்கு மதுரையில் இருந்து நேரடி பேருந்து வசதி உள்ளது.  

## தொன்மம்
பாண்டிய மன்னன் ஒருவன் பிள்ளைப் பேறு இன்றி வருந்திவந்தான். அவன் தன் இராச குருவின் அறிவுருத்தலில் இத்தலத்திற்கு வந்து புத்திரகாமோஷ்டி யாகம் நடத்தி வனங்கினான். அதையடுத்து மன்னனுக்கு குழந்தைப் பேறு கிட்டியது. இதனால் மகிழ்ந்த மன்னன் இக்கோயிலை கற்றளியாக எழுப்பினான் என்ற கதை உள்ளது.  

## கோயில் அமைப்பு
கோயிலினெ எதிரே மிகப் பெரிய தீர்த்தள் குளம் அமைந்துள்ளது. சாலக் கோபுர முகப்புடன் உள்ள கிழக்கு வாயிலைத் தாண்டியதும், முகமண்டபம், மகாமண்டபம், அர்த்த மண்டபம், கருவறை என்ற அமைப்பில் கோயில் அமைந்துள்ளது. முக மண்டபத்தில் பலிபீடம், நந்தி தேவர் பீடம் ஆகியன அமைந்துள்ளன. இதன் வலது புறம் காலபைரவர், ஆவுடை நாயகியம்மன் சந்நிதிகள் உள்ளன. மகா மண்டபத்தின் வடப்புறம் தில்லை நடராசர் சந்நிதியும், தென்புறம் ஒரு வாசலும் அமைந்துள்ளன. கருவறையில் இலிங்க வடிவில் கைலாசநாதர் உள்ளார்.  

## வழிபாடு
இக்கோயியில் நான்கு கால பூசைகள் செய்யப்படுகின்றன.
# சபா சீனர் சங்கம்



**சபா சீனர் சங்கம்** (ஆங்கிலம்: *Sabah Chinese Association*; மலாய்: *Persatuan Cina Sabah*); சீனம்: 沙巴華人公會) (**SCA**) என்பது வடக்கு போர்னியோவிலும்; பின்னர் மலேசியாவின் சபா மாநிலத்திலும் செயல்பாட்டில் இருந்த ஓர் அரசியல் கட்சியாகும்.  

இந்தக் கட்சி அக்டோபர் 1962-இல், முதன்முதலாக, போர்னியோ உத்தாரா தேசியக் கட்சி (*Borneo Utara National Party*) எனும் பெயரில் நிறுவப்பட்டது. இந்தக் கட்சி மலாயா சீன சங்கத்தின் வழிகாட்டலின் காரணமாக ஐக்கியக் கட்சி *(United Party)* மற்றும் ஜனநாயகக் கட்சி *(Democratic Party)* ஆகிய கட்சிகளின் இணைப்பாக உருவெடுத்தது.  

## பொது

ஐக்கியக் கட்சி *(United Party)* மற்றும் மக்களாட்சி கட்சி *(Democratic Party)* ஆகிய இரண்டு கட்சிகளும் 1962-ஆம் ஆண்டின் தொடக்கத்தில் நிறுவப்பட்டன. சண்டக்கான் நகரில் கூ சியாக் சியூ (Khoo Siak Chew) என்பவர் ஐக்கியக் கட்சியை உருவாக்கினார். மற்றும் ஜெசல்டன் நகரில் பீட்டர் சின் (Peter Chin) என்பவர் மக்களாட்சி கட்சியை உருவாக்கினார்.[2] 1965-இல் சபா சீனர் சங்கம் என பெயர் மாறுவதற்கு முன்பு, சபா தேசியக் கட்சி *(Sabah National Party)* என பெயரிடப்பட்டது.  

புதிதாக உருவாக்கப்பட்ட சபா சீனர் சங்கம், 1967-ஆம் ஆண்டு உள்ளாட்சித் தேர்தலில் ஐக்கிய சபா தேசிய அமைப்பு *(United Sabah National Organisation)* மற்றும் ஐக்கிய பசோக்மோமோகன் கடசான் அமைப்பு *(United Pasokmomogun Kadazan Organisation)* ஆகியவற்றுடன் கூட்டணி அமைத்து போட்டியிட்டது.  

### 1967 சபா மாநிலத் தேர்தல்

1967 சபா மாநிலத் தேர்தலில் *(1967 Sabah state election)* ஐந்து இடங்களையும், 1969 மலேசியப் பொதுத் தேர்தலில் மூன்று இடங்களையும் வென்றது. மேலும் 1974 மலேசியப் பொதுத் தேர்தலில் பாரிசான் நேசனலின் ஒரு பகுதியாக இருந்த சபா சீனர் சங்கம், தன்னுடைய மூன்று இடங்களையும் தக்க வைத்துக் கொண்டது.  

இருப்பினும், 1976 சபா மாநிலத் தேர்தலில் அது ஓர் இடத்தையும் பெற முடியவில்லை. அது போட்டியிட்ட ஒவ்வோர் இடத்திலும் சபா மக்கள் ஐக்கிய முன்னணியால் (பெர்ஜாயா) தோற்கடிக்கப்பட்டது.[7] இந்தத் தோல்வியைத் தொடர்ந்து, சபா சீனர் சங்கம் கலைக்கப்பட்டது.
# கடோலினியம் மோனோசல்பைடு



**கடோலினியம் மோனோசல்பைடு** (*Gadolinium monosulfide*) என்பது GdS என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். கடோலினியமும் கந்தகமும் சேர்ந்து இந்த இருமச் சேர்மம் உருவாகிறது.  

## தயாரிப்பு
விகிதவியல் அளவுகளில் தூய கடோலியம் தனிமத்தையும் கந்தகத்தையும் சேர்த்து மந்தவாயுச் சூழலில் சூடுபடுத்தி வினைபுரியச் செய்து கடோலினியம் மோனோசல்பைடு தயாரிக்கப்படுகிறது.  

::Gd + S → GdS  

கடோலினியம்(III) ஆக்சைடுடன் கடோலினியம் செசுகியூசல்பைடைச் சேர்த்து வினைபுரியச் செய்தாலும் கடோலினியம் மோனோசல்பைடைத் தயாரிக்கலாம்:  

::Gd<sub>2</sub>O<sub>3</sub> + 2Gd<sub>2</sub>S<sub>3</sub> + 3C -> 6GdS + 3CO}}  

## இயற்பியல் பண்புகள்
கடோலினியம் மோனோசல்பைடு கனசதுர அமைப்பின் படிகங்களாக உருவாகிறது. Fm3m என்ற இடக்குழுவில் a = 0.5574 நானோமீட்டர், Z = 4 என்ற அணிக்கோவை அளவுருக்களுடன் சோடியம் குளோரைடு ஒத்த படிக அமைப்பை கொண்டுள்ளது.  

2300 செல்சியசு வெப்பநிலையில் கடோலினியம் மோனோசல்பைடு முற்றிலுமாக உருகுகிறது.
# எஸ். மாருதி இராவ்


**செல்கி மாருதி இராவ்** (*S. Maruti Rao*, 25 ஏப்பிரல் 1921 – 2000 ) ஒரு இந்திய ஒளிப்பதிவாளராவார். இவர் முக்கியமாக தமிழ்த் திரைப்படங்களில் பணியாற்றினார்.  

## தொழில் வாழ்க்கை

### ஒளிப்பதிவாளராக
இராவ் 1921ஏப்பிரல் 25 அன்று தஞ்சாவூரில் பிறந்தார். மாணவராக இருந்தபோதே புகைப்படக் கலையில் ஆர்வம் கொண்டிருந்தார். இவர் தனது புகைப்படக் கருவியை தவறாமல் பள்ளிக்கு எடுத்துச் சென்றார். புகைப்படக் கலையில் இவருக்கு இருந்த ஆர்வத்தால் ஈர்க்கப்பட்ட இவரது பக்கத்து வீட்டுக்காரர், *பிஃளாசு* பத்திரிகையின் அப்போதைய ஆசிரியரான என். சி. பிள்ளை, திரைப்படத்துறையில் சேர ஆர்வமாக உள்ளீர்களா என்று கேட்டார். தனது பெற்றோரின் அனுமதியுடன், இராவ் 1940 இல் பிராகஜோதி பிலிம்சில் சூடாமணி என்ற தெலுங்குப் படத்திற்காக பயிற்சியாளராகச் சேர்ந்தார். படத்தின் முக்கிய ஒளிப்பதிவாளர் மாமா சிண்டே ஆவார்.  

இராவின் அடுத்த படம் எல்லிஸ் ஆர். டங்கன் இயக்கிய *காளமேகம்* என்ற தமிழ்த் திரைப்படம். இவர் மார்கசு பர்ட்லியின் உதவியாளராகப் பணியாற்றினார். பின்னர் கிண்டியிலுள்ள வேல் பிக்சர்சுக்குச் சென்று *பக்திமாலா* படத்தில் பணியாற்றினார். ஒளிப்பதிவாளர் மார்கஸ், இவரின் பணியைக் கண்டு ஈர்க்கப்பட்டதால், இவரை முதல் உதவியாளராக ஏற்றுக்கொண்டு மிட்செல் புகைப்படக் கருவியைக் கையாளும் பொறுப்பை இவருக்கு வழங்கினார்.  

இரண்டாம் உலகப் போருக்குப் பின்னர், இராவ் பிரகதி சுடுடியோவில் சேர்ந்தார். ஏ. வி. மெய்யப்பன் தயாரித்த *ஸ்ரீ வள்ளி* படத்திற்கு நிலையான புகைப்படக் கலைஞராக இருந்தார். மெய்யப்பன் காரைக்குடிக்கு குடிபெயர்ந்தபோது, ஆர். என். நாகேந்திர இராவின் *மகாத்மா கபீர்* படத்தில் நிலையான புகைப்படக் கலைஞராகவும் முதல் புகைப்படக் கலைஞராகவும் இராவ் பணியாற்றினார். படத்தின் ஜெர்மன் புகைப்படக்காரர் வெளியேறியபோது, இராவ் படத்தை முடித்தார்.  

காரைக்குடியிலிருந்து திரும்பி வந்தபோது, இராவ் இரண்டாவது புகைப்படக் கலைஞராகவும், நிலையான புகைப்படக் கலைத் துறையின் மேலாளராகவும் பணியாற்றினார். பி. நீலகண்டனின் ஓர் இரவு தயாரிப்பின் போது, இராவ் முதல் முறையாக முக்கிய ஒளிப்பதிவாளராக பணியாற்றினார். இவரது ஒளிப்பதிவு பரவலான பாராட்டைப் பெற்றது. இவர் தமிழில் 34, இந்தியில் 13, கன்னடத்தில் எட்டு, தெலுங்கில் ஐந்து என 60 திரைப்படங்களில் பணியாற்றினார். சிவாஜி கணேசன், எஸ். வி. சுப்பையா, வைஜெயந்திமாலா, ஹேம மாலினி போன்ற கலைஞர்கள் திரைப்படத்துறையில் நுழைவதற்கு முன்பு ஒப்பனை சோதனைப் புகைப்படக் கலைஞராக இருந்தார்.  

### மற்ற பணிகள்
ஒளிப்பதிவைத் தவிர, இராவ் பல தொலைக்காட்சித் தொடர்கள், ஆவணப்படங்களைத் தயாரித்தார். தமிழ்நாடு அரசுப் பணியாளர் தேர்வாணையத்தின் கௌரவ உறுப்பினராகவும், இந்தியத் திரைப்பட மற்றும் தொலைக்காட்சி நிறுவனத்தின் தேர்வுக் குழுத் தலைவராகவும் பணியாற்றினார்.  

## திரைப்படங்களில் சில

- *ஓர் இரவு* (1951)
- *பராசக்தி* (1952)
- *அந்த நாள்* (1954)
- *சர்வர் சுந்தரம்* (1964)
- *அன்பே வா* (1966)
# ஹரா (திரைப்படம்)


**ஹரா** என்பது 2024இல் விஜய் ஸ்ரீ ஜி இயக்கத்தில் வெளிவந்த இந்தியத் தமிழ் அதிரடி பரபரப்பூட்டும் திரைப்படமாகும். 16 ஆண்டுகளுக்குப் பிறகு மோகன் முக்கியக் கதாபாத்திரத்தில் நடித்தார். இப்படத்தில் அனுமோள் முக்கியக் கதாபாத்திரத்தில் நடித்திருந்தார். இத்திரைப்படம் 2024 சூன் 7 அன்று வெளியிடப்பட்டது.  

## கதைச்சுருக்கம்
இராம், நிலா இவர்களின் மகள் நிமிசா ஆகியோர் ஊட்டியில் மகிழ்ச்சியான வாழ்க்கையை வாழ்வதாக படம் தொடங்குகிறது. இராம் நிமிசா மீது ஆழ்ந்த அர்ப்பணிப்பு கொண்டவர். கோயம்புத்தூரில் நிமிசா தற்கொலை செய்து கொண்டதாக இராம் செய்தி பெறும்போது இவர்களின் வாழ்க்கை பாழாகிவிடுகிறது. உண்மையை வெளிக்கொணர உறுதியாக இருக்கும் இராம், தாவூத் இப்ராஹிம் என்ற புனைப்பெயரை ஏற்றுக்கொண்டு, தனது மகளின் மரணத்திற்கான காரணங்களை விசாரிக்கிறார். இவரது விசாரணையில் மருத்துவ மாஃபியா, கட்டாய விபச்சார வளையம் உள்ளிட்ட பெரிய மோசடிகள் அம்பலமாகிறது. இதில் அரசாங்கத்திலும் காவல்துறையிலும் உள்ள சக்திவாய்ந்த நபர்கள் சிக்குறார்கள். இப்போது, இராம் அவர்களை பழிவாங்க விரும்புகிறார்.  

## நடிகர்கள்
# பிரசியோடைமியம் மோனோசல்பைடு



**பிரசியோடைமியம் மோனோசல்பைடு** (*Praseodymium monosulfide*) என்பது PrS என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியமும் கந்தகமும் சேர்ந்து இந்த இருமச் சேர்மம் உருவாகிறது.  

## தயாரிப்பு
விகிதவியல் அளவுகளில் தூய பிரசியோடைமியம் தனிமத்தையும் கந்தகத்தையும் சேர்த்து மந்தவாயுச் சூழலில் சூடுபடுத்தி வினைபுரியச் செய்து பிரசியோடைமியம் மோனோசல்பைடு தயாரிக்கப்படுகிறது.  
:: Pr + S → PrS  

## இயற்பியல் பண்புகள்
பிரசியோடைமியம் மோனோசல்பைடு கனசதுர அமைப்பின் படிகங்களாக உருவாகிறது. Fm3m என்ற இடக்குழுவில் a = 0.5727 நானோமீட்டர், Z = 4 என்ற அணிக்கோவை அளவுருக்களுடன் சோடியம் குளோரைடு ஒத்த படிக அமைப்பை கொண்டுள்ளது.  

பிரசியோடைமியம் மோனோசல்பைடு 2230 ° செல்சியசு வெப்பநிலையில் உருகுகிறது. இதன் ஒருபடித்தான உருகுநிலை வீச்சு PrS<sub>0.75–1</sub> ஆகும்.
# தாகோத் மக்களவைத் தொகுதி



**தாகோத் மக்களவைத் தொகுதி** (*Dahod Lok Sabha constituency*) என்பது மேற்கு இந்தியாவின் குசராத்து மாநிலத்தில் உள்ள மக்களவைத் தொகுதிகளில் ஒன்றாகும். இந்தத் தொகுதி பழங்குடியினருக்கு ஒதுக்கப்பட்டுள்ளது.  

## சட்டசபை தொகுதிகள்
தற்போது, தகோத் மக்களவைத் தொகுதி ஏழு சட்டமன்றத் தொகுதிகளைக் கொண்டுள்ளது. இவை:  
| 123 | சாந்த்ராம்பூர் | பழங்குடியினர் | மகிசாகர் | குபேர்சிங் திண்டோர் | பா.ஜ.க | பா.ஜ.க |  |
| --- | --- | --- | --- | --- | --- | --- | --- |
| 129 | ஃபதேபுரா | பழங்குடியினர் | தாகோத் | ரமேசுபாய் கட்டாரா | பா.ஜ.க | பா.ஜ.க |  |
| 130 | ஜலோத் | பழங்குடியினர் | தாகோத் | மகேசு பூரியா | பா.ஜ.க | இதேகா |  |
| 131 | லிம்கேடா | பழங்குடியினர் | தாகோத் | சைலேசுபாய் பாபோர் | பா.ஜ.க | பா.ஜ.க |  |
| 132 | தாஹோத் | பழங்குடியினர் | தாகோத் | கனையலால் கிஷோரி | பா.ஜ.க | இதேகா |  |
| 133 | கர்படா | பழங்குடியினர் | தாகோத் | மகேந்திரபாய் பாபோர் | பா.ஜ.க | பா.ஜ.க |  |
| 134 | தேவ்கத்பரியா | பொது | தாகோத் | பச்சுபாய் கபாத் | பா.ஜ.க | பா.ஜ.க | } |

## பாராளுமன்ற உறுப்பினர்கள்
| 1957 | ஜல்ஜிபாய் கோயாபாய் திண்டோட் | இந்திய தேசிய காங்கிரசு |
| --- | --- | --- |
| 1962 | பி. எச். டி. பேல் | சுதந்திரா கட்சி |
| 1962^ | கீராபாய் குன்வர்பாய் |  |
| 1967 | பால்ஜிபாய் ரவ்ஜிபாய் பர்மர் | இந்திய தேசிய காங்கிரசு |
| 1971 |  |  |
| 1977 | தாமோர் சோம்ஜிபாய் பஞ்சாபை |  |
| 1980 | இந்திய தேசிய காங்கிரசு |  |
| 1984 | இந்திய தேசிய காங்கிரசு |  |
| 1989 |  |  |
| 1991 |  |  |
| 1996 |  |  |
| 1998 |  |  |
| 1999 | பாபுபாய் கிமாபாய் கட்டாரா | பாரதிய ஜனதா கட்சி |
| 2004 |  |  |
| 2009 | பிரபா கிசோர் தாவியாட் | இந்திய தேசிய காங்கிரசு |
| 2014 | ஜஸ்வந்த்சிங் சுமன்பாய் பாபோர் | பாரதிய ஜனதா கட்சி |
| 2019 |  |  |
| 2024 | } |  |
^ இடைத்தேர்தல்  

## தேர்தல் முடிவுகள்

### பொதுத் தேர்தல் 2024

## மேலும் பார்க்கவும்

- தாகோத் மாவட்டம்
- மக்களவைத் தொகுதிகளின் பட்டியல்
# டிசிப்ரோசியம் அசிட்டைலசிட்டோனேட்டு



**டிசிப்ரோசியம் அசிட்டைலசிட்டோனேட்டு** (*Dysprosium acetylacetonate*) என்பது Dy(C<sub>5</sub>H<sub>7</sub>O<sub>2</sub>)<sub>3</sub>(H<sub>2</sub>O)<sub>n</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும்.  

## தயாரிப்பு
டிசிப்ரோசியம்அல்லது டிசிப்ரோசியம் ஐதரைடுடன் அசிட்டைலசிட்டோனைச் சேர்த்து வினைபுரியச் செய்வதன் மூலம் டிசிப்ரோசியம் அசிட்டைலசிட்டோனேட்டைத் தயாரிக்கலாம். Dy(acac)<sub>3</sub>·EtOH·0.5Hacac (இங்குள்ள Hacac என்பது அசிட்டைலசிட்டோனைக் குறிக்கும்) அணைவுச் சேர்மத்தை அசிட்டைலசிட்டோனின் எத்தனால் கரைசலில் டிசிப்ரோசியம் நேர்மின்வாயாகக் கொண்டு மின்னாற்பகுப்பு செய்வதன் மூலம் பெறலாம். Dy(acac)<sub>3</sub>·EtOH மூலம் இதை சூடேற்றி டிசிப்ரோசியம் அசிட்டைலசிட்டோனேட்டு சேர்மத்தைப் பெறலாம்.  

## பண்புகள்
டிசிப்ரோசியம் அசிட்டைலசிட்டோனேட்டு ஒரு நிறமற்ற திடப்பொருளாகும். இதன் நீரற்ற வடிவம் வறண்ட வளிமண்டலத்தில் நிலைப்புத்தன்மையுடன் காணப்படும். ஈரப்பதமான காற்றில் நீரேற்றை உருவாக்குகிறது. இது அசிட்டோநைட்ரைலின் மெத்தனால் கரைசலில் Dy(acac)<sub>3</sub>·2CH<sub>3</sub>OH மற்றும் Dy(acac)<sub>3</sub>·CH<sub>3</sub>OH·CH<sub>3</sub>CN ஆகியவற்றை உருவாக்கும்.  

## பயன்கள்
நார்போர்னென் மற்றும் கார்பன் டெட்ராகுளோரைடு ஆகிய சேர்மங்களின் கூட்டு வினையை வினையூக்கம் செய்ய டிசிப்ரோசியம் அசிட்டைலசிட்டோனேட்டு பயன்படுத்தப்படுகிறது. இதன் இருநீரேற்று எக்சுகதிர் படிகவியல் மூலம் வகைப்படுத்தப்படுகிறது.
# வார்ப்புரு:தொடர்-தொகுப்பு 2024/பயனர் அறிவிப்பு

<div>  

வணக்கம்!  

தமிழ் விக்கிப்பீடியாவிலுள்ள கட்டுரைகளை மேம்படுத்தும் நோக்கில், தொடர்-தொகுப்பு நிகழ்வு (Edit-a-thon) ஒன்றினை நடத்துவதற்கு திட்டமிடப்பட்டுள்ளது.  

சேலம் மாவட்டத்திலுள்ள ஏற்காடு நகரில், செப்டம்பர் 28, 29 (சனி, ஞாயிறு) ஆகிய இரு நாட்கள் நிகழ்வு நடைபெறும். இந்த நிகழ்வில் கலந்துகொள்ள உங்களை அழைக்கிறோம்!  

நிகழ்வில் கலந்துகொள்வதற்கு **இந்த இணைப்பின் வழியாகச் சென்று** விண்ணப்பியுங்கள்; நன்றி!  

- *ஒருங்கிணைப்புக் குழு*  

</div>
# தமிழ்ப்பிரபா

**தமிழ்ப்பிரபா** (*Tamil Prabha*) இந்தியாவின் தமிழ்நாடு மாநிலத்தைச் சேர்ந்த ஓர் எழுத்தாளர் ஆவார். 1986 ஆம் ஆண்டு செப்டம்பர் மாதம் 6 ஆம் தேதியன்று இவர் பிறந்தார். ஒடுக்கப்பட்ட தலித் மக்களின் வாழ்க்கையை படம் பிடித்துக் காட்டும் இவர் சென்னை நகரத்தின் வாழ்க்கையை பின்னணியாக்கி தமிழில் நாவல்கள் எழுதியுள்ளார். திரைக்கதை எழுத்தாளராகவும் அறியப்படுகிறார். பேட்டை, கோசலை ஆகிய நாவல்கள் மூலமும் சார்ப்பட்டா பரம்பரை, தங்கலான் ஆகிய திரைப்படங்கள் மூலமாகவும் இவர் பிரபலமானார்.  

## வாழ்க்கைக் குறிப்பு
தமிழ்ப்பிரபா சென்னை சிந்தாதிரிப்பேட்டையில் புஷ்பராஜ் -எலிசபெத் இணையருக்கு மகனாகப் பிறந்தார். சென்னை சிந்தாதிரிப் பேட்டையிலுள்ள ஆர்.பி.சி.சி நடுநிலைப்பள்ளியில் ஆரம்பக் கல்வியையும் சிந்தாதிரிப்பேட்டையிலும், சிந்தாதிரிப்பேட்டை மேல்நிலைப்பள்ளியில் மேல்நிலைக்கல்வியையும் பயின்றார். பச்சையப்பன் கல்லூரியில் வணிகவியயில் இளங்கலைப் பட்டம் பெற்றார். 2016 ஆம் ஆண்டில் திவ்யா என்ற பெண்ணை திருமணம் செய்து கொண்டார். தம்பதியருக்கு இரண்டு பெண் குழந்தைகள் உள்ளனர். கணக்கியல்துறையில் சிலகாலமும் ஆனந்த விகடன் இதழில் சிலகாலமும் ரெயின்போ வானொலியில் சில காலமும் பணியாற்றியபின் தற்பொழுது முழுநேரமும் திரைப்படத்துறையில் பணிபுரிகிறார்.  

## இலக்கியம்
சமுகப்பிரச்சினைகள் குறித்த கட்டுரைகள் எழுதிய இவர் அரசியல் மற்றும் மனித நலன் சார்ந்த கதைகளையும் எழுதினார். இவரது படைப்புகளில் தூத்துக்குடி துப்பாக்கிச் சூடு பற்றிய அறிக்கை, ஆர்வமுள்ள மாணவி டாக்டர் அனிதா போன்ற சமகால நிகழ்வுகள் இடம்பெற்றன. தெய்வத்தால் ஆகாதெனினும் என்ற தொடர் சமுக அக்கறை கொண்ட மனிதர்களைப் பற்றி பேசியது. புளூ ஸ்டார் என்ற விளையாட்டு நாடகம் ஒன்றையும் இவர் எழுதியுள்ளார்.  

### நாவல்கள்
1. பேட்டை
1. கோசலை

## திரைக்கதைகள்
- சார்பட்டா பரம்பரை

## விருதுகள்
1. சுஜாதா விருது (சிறந்த நாவல் 2018)
1. தமுஎகச (சிறந்த விளிம்புநிலை மனிதர்கள் படைப்பிற்கான விருது 2018)
# இலந்தைக்கூடம்


**இலந்தைக்கூடம்** (*Elandaikudam*) என்பது இந்தியாவில் தமிழ்நாட்டின் அரியலூர் மாவட்டத்தில் உள்ள அரியலூர் வட்டத்தில் உள்ள ஒரு கிராமம் ஆகும்.  

## வசதிகள்
இலந்தைக்கூடம் வெங்கனூர் காவல் நிலையத்தின் கட்டுப்பாட்டின் கீழ் வருகிறது.  

## பொருளாதாரம்
இலந்தைக்கூடம் கிராமத்தினைச் சார்ந்துள்ள மக்களின் முக்கிய ஆதாரமாக விவசாயம் உள்ளது. ஊர் ஏரி, பெரிய ஏரி மற்றும் பொன்னப்புதையன் ஏரி போன்ற சில பெரிய ஏரிகளின் உதவியுடன் கிட்டத்தட்ட 25 எக்டேர் நிலப்பரப்பில் விவசாயம் நடைபெறுகிறது.  

விவசாயிகள் விவசாயக் கடன் மற்றும் பிற தனிநபர் கடன்களைப் பெறுவதற்காக இங்குச் செயல்படும் கூட்டுறவு வங்கியை மக்கள் அணுகுகின்றனர்.  

## கல்வி
இந்தக் கிராமத்தில் ஒரு மேல்நிலைப் பள்ளி உள்ளது. அடிப்படை கல்வியினை இங்குப் பெற்ற மாணவர்கள் பட்டப்படிப்பை முடிப்பதற்காக திருச்சி, அரியலூர் மற்றும் தஞ்சை ஆகிய இடங்களுக்குச் செல்கின்றனர்.
# சியாமிய கருப்பு வெள்ளை மைனா


**சியாமிய கருப்பு வெள்ளை மைனா** (Siamese pied myna-*கிராகுபிகா பிளவெரி*) என்பது இசுடுர்னிடே குடும்பத்தைச் சேர்ந்த ஒரு மைனா சிற்றினம் ஆகும். இதன் இறகுகள் கருப்பு வெள்ளை நிறத்திலும், கழுத்து கருப்பு நிறப் பட்டையுடன் காணப்படும். இது மியான்மர் மற்றும் சீனா முதல் தாய்லாந்து, லாவோஸ் மற்றும் கம்போடியா வரை காணப்படுகிறது. இது முன்பு கருப்பு வெள்ளை மைனா துணையினமாகக் கருதப்பட்டது. இது இப்போது மூன்று இனங்களாகப் பிரிக்கப்பட்டுள்ளது. இது இந்தியக் கருப்பு வெள்ளை மைனா (*கி. கான்ட்ரா)* மற்றும் சாவகம் கருப்பு வெள்ளை மைனா (*கி. ஜல்லா*) சிற்றினங்களிலிருந்து இதன் நெற்றியில் காணப்படும் வெள்ளைக் கோடுகள் மூலம் வேறுபடுத்தி அறியலாம். மேலும் கி. காண்ட்ராவுடன் ஒப்பிடும்போது கண்ணைச் சுற்றியுள்ள சிறகுகளற்ற சிவப்பு-ஆரஞ்சு முகத் தோல், *கி. ஜல்லா*வுடன் ஒப்பிடும்போது மிகக் குறைவு.
# அமரகுந்தி


**அமரகுந்தி** (*Amaragunthi*) என்பது இந்தியாவின், தமிழ்நாட்டின், சேலம் மாவட்டம், தாரமங்கலம் வட்டத்தில் உள்ள ஒரு சிற்றூராகும்.  

## புவியியல்
அமரகுந்தி மாவட்ட தலைமையகமான சேலத்தில் இருந்து மேற்கே 29 கி.மீ தொலைவிலும், தாரமங்கலத்திலிருந்து 9 கி.மீ. தொலைவிலும், மாநிலத் தலைநகரான சென்னையிலிருந்து 339 கி.மீ தொலைவிலும் அமைந்துள்ளது.  

இதன் அருகில் பாணபுரம், தோசம்பட்டி, பெரியசோரகை, உ. மாரமங்கலம், நங்கவள்ளி. ஆகிய சிற்றூர்கள் உள்ளன. அமரகுந்திக்கு தெற்கே தாரமங்கலமும், வடக்கே மேச்சேரியும், கிழக்கே ஓமலூர் வட்டமும், மேற்கே கடையம்பட்டியும் எல்லைகளாக உள்ளன.  

## போக்குவரத்து
அமரகுந்திக்கு அருகிலுள்ள தொடருந்து நிலையங்களாக தோலாசம்பட்டி, மேச்சேரி சாலை நிலையங்கள் உள்ளன. 23 கி.மீ தொலைவில் சேலம் சந்திப்பு தொடருந்து நிலையம் உள்ளது.  

## மக்கள் வகைப்பாடு
அமரகுந்தியின் உள்ளூர் மொழி தமிழ். அமரகுந்தி கிராமத்தில் 1567 வீடுகளும், 6100 மக்களும் வசிக்கின்றனர். இதில் பெண்களின் எண்ணிக்கை 47.2% உள்ளது. கிராம மக்களின் கல்வியறிவு விகிதம் 60.0% ஆகவும், பெண்களின் கல்வியறிவு விகிதம் 24.2% ஆகவும் உள்ளது.  

## கோயில்கள்
- அமரகுந்தி சொக்கநாதர் கோயில்
- அமரகுந்தி செல்லியம்மன் கோயில்
- அமரகுந்தி வீர அனுமந்தராயர் கோயில்
- அமரகுந்தி குத்தாளத்தம்மன் கோயில்
# புத்தாத்தான் மக்களவைத் தொகுதி


புத்தாத்தான் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

2004-ஆம் ஆண்டில் இருந்து புத்தாத்தான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## புத்தாத்தான் மாவட்டம்
புத்தாத்தான் மாவட்டம் என்பது சபா மாநிலம், மேற்கு கரை பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் புத்தாத்தான் நகரம். சபா, மேற்கு கரை பிரிவில் உள்ள ஏழு மாவட்டங்களில் புத்தாத்தான் மாவட்டமும் ஒன்றாகும்.  

புத்தாத்தான் நகரம், கோத்தா கினபாலு பெருநகரப் பகுதியின் (*Greater Kota Kinabalu*) துணைக்கோள் நகரங்களில் ஒன்றாகும். புத்தாத்தான் நகருக்கு அருகாமையில் பெத்தகாஸ் *(Petagas)* எனும் மற்றும் ஒரு துணைக்கோள் நகரமும் உள்ளது.  

புத்தாத்தான் நகரத்திற்குக் கிழக்கில் பெனாம்பாங் மாவட்டம்; தெற்கில் பாப்பார் மாவட்டம்; வடக்கில் கோத்தா கினபாலு மாவட்டம் ஆகிய மாவட்டங்கள் உள்ளன. இந்த மாவட்டங்களுக்கு நடுவில் புத்தாத்தான் நகரம் அமைந்துள்ளது. மேற்கில் தென் சீனக் கடல் உள்ளது.  

## புத்தாத்தான் மக்களவைத் தொகுதி

| புத்தாத்தான் நாடாளுமன்ற உறுப்பினர்கள் (2004 - 2023) |  |  |  |  |
| --- | --- | --- | --- | --- |
| 11-ஆவது மக்களவை | P173 | 2004-2008 | மார்க்கசு மொஜிகோ
*(Marcus Mojigoh)* | ****
<small></small> |
| 12-ஆவது மக்களவை | 2008-2013 |  |  |  |
| 13-ஆவது மக்களவை | 2013-2018 |  |  |  |
| 14-ஆவது மக்களவை | 2018-2022 | அவாங் உசைனி சகாரி
*(Awang Husaini Sahari)* | ****
<small> |  |
| 15-ஆவது மக்களவை | 2022–தற்போது வரையில் | சால்மி யகயா
*(Shahelmey Yahya)* | ****
<small></small> | } |

## தேர்தல் முடிவுகள்
# ஐசோபுரோப்பைல்மாலிக்கு அமிலம்



**ஐசோபுரோப்பைல்மாலிக்கு அமிலம்** (*Isopropylmalic acid*) என்பது C<sub>7</sub>H<sub>12</sub>O<sub>5</sub> என்ற மூலக்கூற்று வாய்பாடைக் கொண்ட ஒரு கரிம வேதியியல் சேர்மமாகும். ஐசோபுரோப்பைல்மாலேட்டு என்ற பெயராலும் இச்சேர்மம் அறியப்படுகிறது. பக்கச்சங்கிலி அமினோ அமிலங்களில் ஒன்றான இலியூசின் அமிலத்தை தயாரிக்கும்போது இது ஓர் இடைநிலை வேதிப்பொருளாகத் தோன்றுகிறது. 2-ஐசோபுரோப்பைல்மாலேட்டு சிந்தேசு நொதியைப் பயன்படுத்தி ஆக்சோ ஐசோவலேரேட்டிலிருந்து ஒருங்கிணைக்கப்பட்டு 3-ஐசோபுரோப்பைல்மாலேட்டு டீயைதரனேசு நொதியால் ஐசோபுரோப்பைல்-3-ஆக்சோசக்சினேட்டாக மாற்றப்படுகிறது என்பது இவ்வினையாகும். ஐசோபுரோப்பைல்மாலிக்கு அமிலத்தின் இரண்டு மாற்றியங்கள் முக்கியமானவை. அவை 2- மற்றும் 3-ஐசோபுரோப்பைல் வழிப்பெறுதிகள். இவை ஐசோபுரோப்பைல்மாலேட்டு டீயைதரடேசு நொதியால் ஒன்றிலிருந்து மற்றொன்றாக மாற்றப்படுகின்றன.
# ஒத்துழையாமை இயக்கம் (2024)


**ஒத்துழையாமை இயக்கம்** (Non-cooperation movement) இது **ஒரே கருத்து இயக்கம்** என்றும் அழைக்கப்படுகிறது, 2024 வங்காளதேச இட ஒதுக்கீட்டு சீர்திருத்த இயக்கத்தின் கட்டமைப்பிற்குள் தொடங்கப்பட்ட வங்களாதேச அரசாங்கத்திற்கு எதிரான போராட்டமாகும். இந்த இயக்கத்தின் ஒரே கோரிக்கை பிரதமர் சேக் அசீனா மற்றும் அவரது அமைச்சரவையிலுள்ளவர்கள் பதவி விலக வேண்டும் என்பதாகும். துவக்கத்தில் அரசுப் பணிகளில் இட ஒதுக்கீட்டை சீர்திருத்துவதற்கான இலக்குடன் ஆரம்பத்தில் வரையறுக்கப்பட்டிருந்தாலும், பல எதிர்ப்பாளர்களின் மரணத்திற்குப் பிறகு இந்த இயக்கமானது அரசாங்க எதிர்ப்பு எழுச்சியாக மாறியது. அரசாங்கத்தின் தவறான நிர்வாகம், பரவலான அரசாங்க அதிகாரிகளின் ஊழல், மனித உரிமை மீறல்கள், இறையாண்மைக்கு குந்தகம் ஏற்படல மற்றும் எதேச்சாதிகாரம் உள்ளிட்ட பல்வேறு சமூகப் பொருளாதார, அரசியல் பிரச்சினைகளால் இந்த இயக்கம் தூண்டப்பட்டது.  

ஆகத்து 3, 2024 இல், பாகுபாடுகளுக்கு எதிரான மாணவர்கள் இயக்கத்தின் ஒருங்கிணைப்பாளர்கள் பதவி விலகுவதற்கான ஓர் அம்சக் கோரிக்கையை அறிவித்து, " விரிவான ஒத்துழையாமைக்கு "அழைப்பு விடுத்தனர். அடுத்த நாள், வன்முறை மோதல்கள் வெடித்தன, இதில் மாணவர்கள் உட்பட 97 பேர் கொல்லப்பட்டனர். ஆகத்து 5இல் அசீனாவை அதிகாரத்தில் இருந்து வெளியேற்றுவதற்கு ஒருங்கிணைப்பாளர்கள் டாக்காவில் நடைபயணம் மேற்கொள்ள அழைப்பு விடுத்தனர். அன்றைய தினம், போராட்டக்காரர்களின் பெரும் கூட்டம் தலைநகர் வழியாகச் சென்றது. பிற்பகல் 2:30 மணிக்கு பிஎஸ்டி ( ஜிஎம்டி காலை 8:30 மணி), சேக் அசீனா பதவி விலகிவிட்டு , தனது சகோதரியுடன் இந்தியாவுக்குத் தப்பிச் சென்றார். இவர் வடகிழக்கு இந்திய மாநிலமான திரிபுராவின் தலைநகரான அகர்தலாவிற்குப் பாதுகாப்பாகச் சென்றார்.  

## பின்னணி
2024 ஆம் ஆண்டு ஒதுக்கீடு சீர்திருத்த இயக்கத்தின் போது, பங்கேற்பாளர்கள், குறிப்பாக மாணவர்கள், காவல்துறை மற்றும் பிற பாதுகாப்புப் படைகளினால் எதிர்ப்பு, கைதுகள், ஏராளமான இறப்புகள், காயமடைதல் ஆகிய பாதிப்பிற்குள்ளாகினர். ஆரம்பகாலகட்ட ஒதுக்கீட்டு சீர்திருத்த இயக்கத்தின் ஆறு ஒருங்கிணைப்பாளர்களும் தடுத்து வைக்கப்பட்டு டாக்கா பெருநகர காவல்துறையின் துப்பறியும் கிளையினரால் போராட்டங்கள் பற்றிய முடிவை வலுக்கட்டாயமாக அறிவிக்கச் செய்யப்பட்டனர். இந்த நிகழ்வுகளும் எதேச்சதிகாரமும் அரசாங்கத்தின் மீது மக்களின் கோபத்தைத் தூண்டியது. ஆகஸ்ட் 3 ஆம் தேதி காலை, இயக்க ஒருங்கிணைப்பாளர்களில் ஒருவரான ஆசிப் மஹ்மூத், அரசாங்கத்திற்கு எதிராக " ஒத்துழையாமை இயக்கத்தை " தொடங்குவோம் என்று ஒரு முகநூல் பதிவில் கூறினார்:
# மகேசனா மக்களவைத் தொகுதி



**மகேசனா மக்களவைத் தொகுதி** (முன்பு, **மெக்சானா மக்களவைத் தொகுதி**)(ஆங்கிலம்:*Mahesana Lok Sabha constituency*; ) என்பது மேற்கு இந்தியாவில் குசராத்து மாநிலத்தில் உள்ள 26 இந்திய மக்களவை தொகுதிகளில் ஒன்றாகும். இது இந்தியாவின் தற்போதைய பிரதமர் நரேந்திர மோடியின் தாயகம் ஆகும். இந்தியாவின் தற்போதைய ஆளும் கட்சியான பாரதிய ஜனதா கட்சி வென்ற முதல் 2 இடங்களில் இதுவும் ஒன்றாகும். இரண்டு தேர்தல்களைத் தவிர்த்து, 1984 முதல் இந்தத் தொகுதி பாஜகவின் வசம் உள்ளது.  

## சட்டசபைத் தொகுதிகள்
தற்போது, மகேசனா மக்களவைத் தொகுதி ஏழு சட்டமன்றத் தொகுதிகளைக் கொண்டுள்ளது. இவை:  
| 21 | உன்ஜா | இல்லை | மெக்சானா | கே.கே.படேல் | பா.ஜ.க | பா.ஜ.க |
| --- | --- | --- | --- | --- | --- | --- |
| 22 | விஸ்நகர் | இல்லை | மகேசனா | ருஷிகேஷ் படேல் | பா.ஜ.க | பா.ஜ.க |
| 23 | பெச்ராஜி | இல்லை | மகேசனா | சுகாஜி தாக்கூர் | பா.ஜ.க | பா.ஜ.க |
| 24 | காடி | எஸ்சி | மகேசனா | கர்சன்பாய் சோலங்கி | பா.ஜ.க | பா.ஜ.க |
| 25 | மகேசனா | இல்லை | மகேசனா | முகேஷ் படேல் | பா.ஜ.க | பா.ஜ.க |
| 26 | விஜாப்பூர் | இல்லை | மகேசனா | சி. ஜே. சாவ்தா | இதேகா | பா.ஜ.க |
| 37 | மான்சா | இல்லை | காந்திநகர் | ஜெயந்திபாய் படேல் | பா.ஜ.க | பா.ஜ.க |

## மக்களவை உறுப்பினர்கள்
| 1952

2-உறுப்பினர் தொகுதி | கிலாசந்த் துள்சிதாசு கிலாசந்த், மகேசனா (மேற்கு) | இந்திய தேசிய காங்கிரசு |
| --- | --- | --- |
| சாந்திலால் கிர்தர்லால் பரிக், (மகேசனா (மேற்கு) |  |  |
| 1957 | புருசோத்தம்தாசு ரஞ்சோதாசு படேல் | சுயேச்சை |
| 1962 | மான்சிங் பிருத்விராஜ் படேல் | இந்திய தேசிய காங்கிரசு |
| 1967 | ஆர்.ஜே. அமீன் | சுதந்திரா கட்சி |
| 1971 | நட்வர்லால் அம்ருத்லால் படேல் | இந்திய தேசிய காங்கிரசு |
| 1977 | மணிபென் பட்டேல் | ஜனதா கட்சி |
| 1980 | மோதிபாய் சௌத்ரி |  |
| 1984 | ஏ. கே. பட்டேல் | பாரதிய ஜனதா கட்சி |
| 1989 |  |  |
| 1991 |  |  |
| 1996 |  |  |
| 1998 |  |  |
| 1999 | ஆத்மாராம் மகன்பாய் பட்டேல் | இந்திய தேசிய காங்கிரசு |
| 2002^ | தாகூர் பஞ்சாஜி சதாஜி | பாரதிய ஜனதா கட்சி |
| 2004 | ஜீவாபாய் அம்பாலால் படேல் | இந்திய தேசிய காங்கிரசு |
| 2009 | ஜெய்ஸ்ரீபீன் படேல் | பாரதிய ஜனதா கட்சி |
| 2014 |  |  |
| 2019 | சர்தாபென் அனில்பாய் படேல் |  |
| 2024 | அரிபாய் படேல் |  |
^ இடைத்தேர்தல்  

## தேர்தல் முடிவுகள்

### 2024

|percentage=59.86|change=5.92}}  

## மேலும் பார்க்கவும்

- மகேசனா மாவட்டம்
- மக்களவைத் தொகுதிகளின் பட்டியல்
- மகேசனா சட்டமன்றத் தொகுதி
# தூர்தர்சி கட்சி

**தூர்தர்சி கட்சி** (ஆங்கிலம்: *Doordarshi Party*; இந்தி: दूरदर्शी; *தூர் தர்சி கட்சி* என்றும் எழுதப்பட்டது) இந்தியாவில் செயல்பட்ட ஓர் அரசியல் கட்சி ஆகும். இது குசராத்தில் அகமதாபாத்தில் 24 மார்ச் 1980 அன்று மதத் தலைவர் பாபா ஜெய் குருதேவால் சமூக சீர்திருத்தம் மற்றும் ஆன்மீக வளர்ச்சிக்காக நிறுவப்பட்டது. இக்கட்சி மக்களிடையே குறிப்பிடத்தக்க ஆதரவைப் பெறவில்லை என்பதால் 1997-இல் தேர்தல் அரசியலிலிருந்து விலகியது.  

## தூர்தர்சி கட்சியின் கொள்கை அறிக்கை
தூர்தர்சி கட்சியானது கீழ்கண்ட பிரச்சனைகளைத் தீர்ப்பதற்கான உறுதிமொழிகளுடன் பிரச்சாரம் செய்தது:  

- இந்திய அரசியலமைப்பு சீர்திருத்தம்
- சிறையில் உள்ள அப்பாவிகளை விடுவித்தல்
- படித்த ஒவ்வொரு இளைஞருக்கும் வேலைவாய்ப்பு
- *ஆக்ட்ரோய்* வரிகளை ரத்து செய்தல்
- விவசாயக் கடனைத் திருப்பிச் செலுத்துவதிலிருந்து விவசாயிகளுக்கு விலக்கு
- தேர்ந்தெடுக்கப்பட்ட அரசியல்வாதிகளை 60 வயதில் கட்டாய ஓய்வுடன் ஐந்தாண்டுகளுக்கு ஒரே பதவிக் காலத்திற்கு வரம்பிடுதல்
- நட்டத்தை ஏற்படுத்தும் தேசியமயமாக்கப்பட்ட தொழில்களின் விற்பனை
- கறுப்புப் பண ஒழிப்பு
- ஓய்வூதிய வயதை 60ஆகக் குறைத்து, அனைத்து ஓய்வூதிய நிதி உரிமையையும் உடனடியாகச் செலுத்துதல்
- தொழிற்சங்க அரசியலில் ஈடுபடுவதைத் தடை செய்தல்
- அனைவரும் ஏற்றுக்கொள்ளும் வரதட்சணை முறை அறிமுகம்
- அறிவுஜீவிகளுக்கு உரிய மரியாதை அளிக்கப்படும்.
- இந்தியக் கடனை அடைக்க வேண்டும்
- அனைத்து நாடுகளும் இந்தியாவை உச்சச் சக்தியாகக் கருத வேண்டும்.
- ஊழியர்கள் மற்றும் அதிகாரிகளின் மரியாதை மற்றும் கண்ணியம் மீட்டெடுக்கப்பட வேண்டும்.

அனைத்துக் கட்சி வேட்பாளர்களும் சைவ உணவு உண்பவர்களாக இருக்க வேண்டும்.  

## தேர்தல் முடிவுகள்
தூர்தர்சி கட்சி மக்களவைக்கு மூன்று பொதுத் தேர்தல்களில் போட்டியிட்டது. ஆனால் இக்கட்சியின் சார்பில் போட்டியிட்ட எவரும் வெற்றிபெறவில்லை.  
| 1984 | 97 | 00 | தகவல் இல்லை |  |
| --- | --- | --- | --- | --- |
| 1989 | 288 | 00 | தகவல் இல்லை |  |
| 1991 | 321 | 00 | தகவல் இல்லை | } |
| ஆண்டு | போட்டியிட்ட இடங்கள் | வெற்றி பெற்றது | வாக்குகள் | % வாக்குகள் |
| --- | --- | --- | --- | --- |
| 1985 | 153 | 0 | 92,21,149 | 0.5% |
| 1990 | 168 | 0 | 1,26,85,977 | 0.4% |
| 1995 | 160 | 0 | 1,80,48,194 | 0.7% |
| ஆதாரம்: | } |  |  |  |
# இன்சாப் கட்சி

**இன்சாப் கட்சி** (Insaf Party-நீதிக்கட்சி), 1989-இல் சையத் சகாபுத்தீனால் நிறுவப்பட்ட ஒரு முசுலிம் அரசியல் கட்சியாகும். இது ஜனதா கட்சியிலிருந்து<nowiki/>பிரிந்து, வி. பி. சிங் மற்றும் பாரதிய ஜனதா கட்சிக்கு இடையேயான கூட்டணிக்கு எதிர்ப்பு தெரிவிக்கும் வகையில் உருவாக்கப்பட்டது. 1990ல் வி. பி. சிங் அரசு கவிழ்ந்தபோது, இன்சாப் கட்சி கலைக்கப்பட்டது.  

சையத் சகாபுதீன் பின்னர் கட்சிக்குப் புத்துயிர் அளித்தார். இருப்பினும் கட்சி மீண்டும் கலைக்கப்பட்டதாகத் தெரிகிறது.
# பாதல் சர்கார்


**பாதல் சர்க்கார்** என்று அழைக்கப்படும் **சுதீந்திர சிர்கார்** (15 யூலை 1925-13 மே 2011), என்பவர் செல்வாக்கு மிக்க ஒரு இந்திய நாடக ஆசிரியரும், நாடக இயக்குநரும் ஆவார். 1970 களில் நக்சலைட் இயக்கத்தின் எழுச்சியின்போது ஸ்தாபனங்களுக்கு எதிரான நாடகங்களுக்கு மிகவும் பிரபலமானவர். இவர் ஐம்பதுக்கும் மேற்பட்ட நாடகங்களை எழுதியுள்ளார். அவற்றில் *எவம் இந்திரஜித்*, *பாசி கபார்*, *சாரி ராட்* ஆகியவை நன்கு அறியப்பட்ட இலக்கியப் படைப்புகளாகும். இவரது சமத்துவ மூன்றாம் அரங்கு மூலம் தெரு நாடகம் மற்றும் சோதனை வங்க நாடகங்களில் முன்னோடி ஆவார். இவர் தனது *ஆங்கன்மஞ்ச்* (முற்ற மேடை) நிகழ்ச்சிகளுக்கு ஏராளமான நாடகங்களை எழுதினார். அதிகமாக மொழிபெயர்க்கப்பட்ட படைப்புகளைக் கொண்ட இந்திய நாடக ஆசிரியர்களில் ஒருவர் இவர் ஆவார். இவரது ஆரம்பகால நகைச்சுவை நாடகங்கள் பிரபலமாக இருந்தபோதிலும், இவரது *ஏவம் இந்திரஜித் * (மற்றும் இந்திரஜித்) இந்திய நாடக அரங்கில் மைல்கல் நாடகமாக மாறியது. 1960 களில் முக்கிய நாடக ஆசிரியராக இவரது எழுச்சியானது வங்காள மொழியில் இந்திய நவீன நாடகம் எழுந்த காலமாக கருதப்படுகிறது. அதே போல் விஜய் தெண்டுல்கர் மராத்தியிலும், மோகன் ராகேஷ் இந்தியிலும், கிரீஷ் கர்னாட் கன்னடத்திலும் செய்தனர்.  

இவருக்கு 1972 இல் பத்மசிறீ விருதும், 1968 இல், சங்கீத நாடக அகாதமி விருதும் வழங்கபட்டன. நாடகக் கலைக்கு இந்திய அரசால் வழங்கப்படும் கௌரவமான சங்கீத நாடக அகாதமி கூட்டாளர் 1997 இல், இவருக்கு வழங்கப்பட்டது.
# ராஜ்கோட் மக்களவைத் தொகுதி



**ராஜ்கோட் மக்களவைத் தொகுதி** (ஆங்கிலம்: Rajkot Lok Sabha constituency; ) என்பது மேற்கு இந்தியாவில் குசராத்து மாநிலத்தில் உள்ள 26 மக்களவைத் தொகுதிகளில் ஒன்றாகும்.  

## சட்டசபை தொகுதிகள்
தற்போது, ராஜ்கோட் மக்களவைத் தொகுதியில் ஏழு சட்டமன்றத் தொகுதிகள் உள்ளன. இவை:  
| 66 | தன்காரா | பொது | மோர்பி | துர்லபாய் தேத்தாரியா | பாஜக | பாஜக |  |
| --- | --- | --- | --- | --- | --- | --- | --- |
| 67 | வான்கனர் | பொது | மோர்பி | ஜிதேந்திர சோமானி | பாஜக | பாஜக |  |
| 68 | ராஜ்கோட் கிழக்கு | பொது | ராஜ்கோட் | உதய் கங்கட் | பாஜக | பாஜக |  |
| 69 | ராஜ்கோட் மேற்கு | பொது | ராஜ்கோட் | தர்ஷிதா ஷா | பாஜக | பாஜக |  |
| 70 | ராஜ்கோட் தெற்கு | பொது | ராஜ்கோட் | ரமேஷ்பாய் திலாலா | பாஜக | பாஜக |  |
| 71 | ராஜ்கோட் கிராமப்புறம் | ப. இ. | ராஜ்கோட் | பானுபன் பாபாரியா | பாஜக | பாஜக |  |
| 72 | ஜஸ்தான் | பொது | ராஜ்கோட் | குன்வர்ஜிபாய் பவல்யா | பாஜக | பாஜக | } |

## நாடாளுமன்ற உறுப்பினர்கள்
| 1952 | கிம்மத் சிங்ஜி | இந்திய தேசிய காங்கிரசு |
| --- | --- | --- |
| கண்டுபாய் கசஞ்சி தேசாய் |  |  |
| 1962 | யு. என். தேபர் |  |
| 1967 | மினூ மசானி | சுதந்திராக் கட்சி |
| 1971 | கன்சியாம் ஓசா | இந்திய தேசிய காங்கிரசு |
| 1977 | கேசுபாய் படேல் | ஜனதா கட்சி |
| 1980 | ராம்ஜிபாய் மவானி | இந்திய தேசிய காங்கிரசு |
| 1984 | ரமாபென் படேல் | இந்திய தேசிய காங்கிரசு |
| 1989 | சிவ்லால் வெகாரியா | பாரதிய ஜனதா கட்சி |
| 1991 |  |  |
| 1996 | வல்லபாய் கதிரியா |  |
| 1998 |  |  |
| 1999 |  |  |
| 2004 |  |  |
| 2009 | குவார்ஜிபாய் பவலியா | இந்திய தேசிய காங்கிரசு |
| 2014 | மோகன் குந்தாரியா | பாரதிய ஜனதா கட்சி |
| 2019 |  |  |
| 2024 | பர்சோத்தம் ரூபாலா | } |

## தேர்தல் முடிவுகள்
### 2024
# சாவகம் கருப்பு வெள்ளை மைனா


**சாவகம் கருப்பு வெள்ளை மைனா** (*Javan pied myna*; *கிராகுபிகா ஜல்லாக்*) என்பது இசுடர்னிடே குடும்பத்தைச் சேர்ந்த ஒரு கருப்பு வெள்ளை வகை மைனா சிற்றினம் ஆகும். இதன் இந்தோனேசியப் பெயர் ஜலக் சுரென்.  

## விளக்கம்
சாவகம் கருப்பு வெள்ளை மைனாவின் இறகுகள் கருப்பு மற்றும் வெள்ளை நிறத்திலும் கழுத்து கருமை நிறத்திலும் காணப்படும். இது சாவகம் மற்றும் பாலி தீவில் பெரும்பகுதியில் காணப்பட்டது. ஆனால் 2010களின் நடுப்பகுதியில் இங்கிருந்து அழிக்கப்பட்டிருக்கலாம் எனவும் முன்னதாகத் தெற்கு சுமாத்திராவில் 1990களில் அழிக்கப்பட்டதாக அறியப்படுகிறது.  

## வகைப்பாட்டியல்
சாவகம் கருப்பு வெள்ளை மைனா முன்பு கறுப்பு வெள்ளை மைனாவின் துணையினமாகக் கருதப்பட்டது. இது இப்போது மூன்று சிற்றினங்களாகப் பிரிக்கப்பட்டுள்ளது. இதன் அலகின் தளத்தில் சிவப்பு-ஆரஞ்சு நிறம் இல்லாததாலும், கண்களைச் சுற்றிச் சிவப்பு-ஆரஞ்சுப் புறத் தோல் திட்டாலும் மற்ற சிற்றினங்களிலிருந்து வேறுபடுத்திக் காணப்படுகின்றது. கொல்லைப்படுத்தப்பட்ட சியாமிய கருப்பு வெள்ளை மைனா (*கி. புளோரி*) சாத்தியமான கலப்பினத்தால் இது அச்சுறுத்தப்படுகிறது. பாலி பறவைப் பூங்காவில் உள்ள இத்தகைய மக்கள்தொகையில் இனப்பெருக்கம் செய்ய மரபணு ரீதியாகத் தூய கொல்லைப்படுத்தப்பட்ட பறவைகளைப் பாதுகாப்பதும், இறுதியில் சிற்றினத்தை மீண்டும் அறிமுகப்படுத்துவதும் அவசியம்.
# பியூட்டைல் நைட்ரைட்டு



**பியூட்டைல் நைட்ரைட்டு** (Butyl nitrite) என்பது C<sub>4</sub>H<sub>9</sub>NO<sub>2</sub> என்ற மூலக்கூற்று வாய்பாடைக் கொண்ட ஒரு கரிமச் சேர்மமாகும். CH<sub>3</sub>(CH<sub>2</sub>)<sub>3</sub>ONO என்ற அமைப்பு வாய்பாட்டாலும் இதை அடையாளப்படுத்தலாம். இது என்-பியூட்டனாலில் இருந்து தயாரிக்கப்படும் ஓர் ஆல்கைல் நைட்ரைட்டு ஆகும். இரத்தக்குழாய் விரிவாக்கியாக இது பயன்படுத்தப்படுகிறது. 1-பியூட்டைல் நைட்ரைட்டு, என்-பியூட்டைல் நைட்ரைட்டு மற்றும் நைட்ரசு அமிலம் பியூட்டைல் எசுத்தர் ஆகியவை இச்சேர்மத்தைக் குறிக்கும் ஒத்த சொற்கள் ஆகும்.  

## தயாரிப்பு
என்-பியூட்டனாலுடன் தளத்தில் தயாரிக்கப்படும் நைட்ரசு அமிலத்தைச் சேர்த்து சூடுபடுத்தினால் பியூட்டைல் நைட்ரைட்டு உருவாகும்.  

## பயன்கள்
பரவசத்தைத் தூண்டும் உள்ளிழுக்கும் மருந்தாக பியூட்டைல் நைட்ரைட்டு இரத்தக்குழாய் விரிவாக்கியாகப் பயன்படுத்தப்படுகிறது. லாசு ஏஞ்சல்சு நகரத்தில் ஒரு பட்டதாரி மாணவரான கிளிஃபோர்ட் ஆசிங்கு என்பவரால் ஆல்கைல் நைட்ரைட்டின் வேகமாக செயல்படும் ஒத்த சேர்மமாக இது உருவாக்கப்பட்டது.  
## இதையும் காண்க
- மூவிணைய-பியூட்டைல் நைத்திரைட்டு